Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka
dňa 30.septembra 2008

Materiál číslo: 237/2008

K bodu: Návrh projektového zámeru - CONCERTO

Predkladá:                                                   Návrh uznesenia:

Marián Miškanin
prednosta                                                    Miestne zastupiteľstvo mestskej časti 
                                                                   Bratislava - Petržalka

                                                                   s ch v a ľ u j e

Prerokované:	zapojenie sa mestskej časti Bratislava-Petržalka
do projektu CONCERTO organizovaného 
v miestnej rade			       Európskou komisiou formou partnerstva
dňa 16.septembra 2008                              
                                                                   p o v e r u j e:
                                                                   
starostu MČ Bratislava-Petržalka
                                                                  podpísaním prihlášky o zapojení sa do projektu

Spracovateľ:
Dušan Vávra
vedúci RŠF

Dôvodová správa

Mestská časť Bratislava-Petržalka bola oslovená a v tejto nadväznosti jej bola doručená ponuka pánom Romanom Grünerom zastupujúcim Univerzitu BOKU (Universitet für Bodenkultur) vo Viedni, ktorou ponúkol partnerstvo našej mestskej časti v projekte CONCERTO organizovaným Európskou komisiou ( ďalej EK ). Dňa 5.9.2008 uskutočnilo stretnutie s cieľom oboznámenia sa s projektom, jeho využitím a možnosťou realizácie v našej mestskej časti.
Pán Grüner informoval, že ide o projekt sanácie panelových domov od zateplenia po vzduchotechniku do pasívneho štandardu. Európska únia by poskytla finančnú dotáciu na samotnú realizáciu vo výške 50% z maximálnej sumy 100Euro/m². Podmienkou je, aby výsledok projektu bol o 30% lepší ako uvádza štátna smernica v SR (v súčasnosti neexistuje záväzná smernica v SR ohľadom parametrov tepelnoizolačných hodnôt pri výstavbe budov, iba STN 730540-2 2002 odporúča pri výstavbe nových budov hodnotu menšiu ako 85kWh/m² a pri rekonštrukcii dokonca hodnotu menšiu ako 130kWh/m²). Jedná sa o pilotný projekt v rámci Slovenska, ktorý sa musí realizovať v ucelenej obytnej časti cca 30 000m²a 1500 bytov v tejto oblasti, pričom sú akceptované aj domy slúžiace na spoločenské účely (napr. objekty ZŠ, KZP a pod.). Ďalším cieľom projektu je zníženie emisií CO2. Projekt je dlhodobého charakteru na obdobie 7 až 10 rokov. V prípade partnerstva, to je aktívneho účastníka, by projektová dokumentácia sanácie, náklady na propagáciu a administratívne náklady boli v plnej výške hradené zo zdrojov EK a až pri realizácii by sa podieľali samotní vlastníci. Je totiž treba vytvoriť univerzálny postup sanácie, ktorý by sa dal aplikovať na celé Slovensko. Z uvedeného vyplýva, že finančne by sa MČ Petržalka podieľala len v prípade sanácii budov v správe našej mestskej časti ( ZŠ,KZP a pod.). Do projektu sa odborne zapojila aj Stavebná fakulta TU Bratislava (prof. Petráš – dekan fakulty, prof.Puškár) a Inštitút pre energeticky pasívne domy (IEPD).
Našou úlohou , na základe poskytnutých podkladov, ktoré nám následne doručia, by bolo určiť lokalitu a potom aktívne spolupracovať so správcami a vlastníkmi, aby bola zabezpečená aj úspešná realizácia. 
Tento projekt by bol zahrnutý do partnerstva s projektami v Rakúsku a Dánsku, kde vo vybraných oblastiach sa projektuje uvedenie bytových domov do pasívneho štandardu na 10-15kWh/m² z dnešných cca 100kWh/m².
Z poskytnutých informácií sa javí tento projekt formou partnerstva ako veľmi výhodný pre našu mestskú časť, nakoľko je možno využiť ho aj na nebytové domy a zároveň poskytnúť občanom alternatívu pri obnove bytových domov poukázaním na možné finančné zdroje z prostriedkov EK. 
Do projektu sa možno zapojiť aj ako pozorovateľ s tým, že EK by MČ Bratislava-Petržalka podporila ako prípadného záujemcu v budúcnosti o uskutočnenie projektu CONCERTO. Treba však upozorniť, že pri tomto spôsobe je treba mať partnerov z krajín EÚ a tiež na ohraničené množstvo financií určených na tento projekt. V prípade zapojenia sa do partnerstva sú teraz konkrétne oblasti. Bližšie informácie o už realizovaných projektoch sú na www.concertoplus.eu. 
Posledný termín na prihlásenie sa do projektu iniciatívy sanácie domov – CONCERTO je 30.9.2008 vrátane. Nakoľko ide o spoluprácu s partnermi s krajín EÚ ako aj samotnou Európskou komisiou, je potrebné kladné rozhodnutie miestneho zastupiteľstva. 
Odporúčame miestnemu zastupiteľstvu na svojom zasadnutí dňa 30.9.2008 materiál schváliť prijatím uznesenia tak, ako je  uvedené na titulnej strane materiálu.